‘આ જીવનના ખેલમાં આપણને કોઈ રહસ્યમય શક્તિએ જિંદગીના ખેલ ખેલવાનાં પત્તાં આપ્યાં છે. એમાં તમારે જે રીતે પાનાં ખેલવાં હોય એની છૂટ છે, પણ સાથે જબ્બર જવાબદારી પણ પરમાત્માએ તમારા પર લાદી છે. એ પાનાં-પત્તાં તમે પસંદ કર્યા નથી. એ તો તમારાં પૂર્વ કર્મો પ્રમાણે જ ૧૦૦ ટકા તૈયાર થયાં હોય છે. તમારાં સારાં-નરસાં કર્મો અદૃશ્ય - દિવ્ય ડાયરીમાં નોંધાઈ જાય છે. કુદરતથી કશું જ છૂપું રહેતું નથી. આ જન્મે નહીં તો આવતા જન્મે પણ કર્યા ભોગવ્યાં વગર છૂટકો નથી.’